กองทุนอสังหาฯไทคอนปิดบุ๊คเพิ่มทุน164ล้าน
กองทุนรวมอสังหาริมทรัพย์ไทคอน เพิ่มขนาดเงินทุนกว่า 164 ล้านหน่วย ราคาหน่วยลงทุนละ 10.45 บาท ขายให้แก่ผู้ถือหน่วยลงทุนเดิม กำหนดปิดสมุดทะเบียนเพื่อสิทธิเพิ่มทุน 22 ก.ย.นี้
8 ก.ย. 2553

กองทุนรวมอสังหาริมทรัพย์ไทคอน เพิ่มขนาดเงินทุนกว่า 164 ล้านหน่วย ราคาหน่วยลงทุนละ 10.45 บาท ขายให้แก่ผู้ถือหน่วยลงทุนเดิม กำหนดปิดสมุดทะเบียนเพื่อสิทธิเพิ่มทุน 22 ก.ย.นี้
นายสุทธิพงศ์ พัวพันธ์ประเสริฐ รองกรรมการผู้จัดการ บริษัทหลักทรัพย์จัดการกองทุนรวม (บลจ.) บัวหลวง ในฐานะบริษัทจัดการของกองทุนรวมอสังหาริมทรัพย์ไทคอน (TFUND) เปิดเผยว่า สำนักงานคณะกรรมการกำกับหลักทรัพย์
และตลาดหลักทรัพย์ (ก.ล.ต.) ได้อนุมัติการเพิ่มเงินกองทุนของกองทุน TFUND แล้วเมื่อวันที่ 3 ก.ย.2553 โดยในการเพิ่มเงินทุนของกองทุนรวมในครั้งนี้บริษัทจัดการพิจารณาแล้วเห็นสมควรกำหนดให้มีการออกและเสนอขายหน่วยลงทุนเพิ่มเติมจำนวน 164,203,200 หน่วย ในราคาเสนอขายหน่วยละ 10.45 บาทและจัดสรรหน่วยลงทุนทั้งหมดที่ออกและเสนอขายเพิ่มเติมในครั้งนี้ เพื่อเสนอขายให้กับผู้ถือหน่วยลงทุนเดิมในอัตราส่วน 1 หน่วยลงทุนเดิมต่อ 0.216 หน่วยลงทุนใหม่
ทั้งนี้ ผู้ถือหน่วยลงทุนเดิมอาจแสดงความจำนงที่จะซื้อหน่วยลงทุนที่เสนอขายเพิ่มเติมในครั้งนี้ตามสิทธิที่ได้รับจัดสรรหรือเกินกว่าสิทธิที่ได้รับจัดสรรหรือน้อยกว่าสิทธิที่ได้รับจัดสรรหรือสละสิทธิไม่จองซื้อหน่วยลงทุนที่เสนอขายเพิ่มเติมในครั้งนี้ก็ได้
บลจ.บัวลวง จึงกำหนดวันปิดสมุดทะเบียนพักการโอนหน่วยลงทึุน เพื่อกำหนดสิทธิในการจองซื้อหน่วยลงทุนเพิ่มของผู้ถือหน่วยลงทุนเดิม ณ วันที่ 22 ก.ย.2553 กองทุน TFUND จะนำเงินที่ได้จากการออกและเสนอขายหน่วยลฃงทุนเพิ่มเติมไกปลงทุนในอสังหาริมทรัพย์เพิ่มเติม สำหรับราคาหน่วยลงทุนของ กองทุน TFUND ล่าสุด เวลา 11.30 อยู่ที่ 10.90 บาท ราคาไม่เปลี่ยนแปลง